open-index/open-wikipedia-markdown huggingface dataset:
ঊর্ধ্ব অস্ট্রিয়া

**ঊর্ধ্ব অস্ট্রিয়া** (, , Austro-Bavarian: *Obaöstarreich*) অস্ট্রিয়ার নয়টি রাজ্যের অন্যতম। এর রাজধানী লিনৎস। ঊর্ধ্ব অস্ট্রিয়ার সাথে জার্মানি এবং চেক প্রজাতন্ত্রের আন্তর্জাতিক সীমানা রয়েছে। এছাড়া অস্ট্রিয়ার লোয়ার অস্ট্রিয়া, স্টিরিয়া এবং সলজবুর্গ রাজ্যগুলোড় সাথেও সীমানা রয়েছে। ঊর্ধ্ব অস্ট্রিয়ার ভৌগোলিক আয়তন, ১১,৯৮২ বর্গ কিলোমিটার এবং জনসংখ্যা ১.৪৩৭ মিলিয়ন। আয়তনের দিক থেকে এটি অস্ট্রিয়ার চতুর্থ বৃহত্তম এবং জনসংখ্যা দিক থেকে তৃতীয়।

## ইতিহাস
ঊর্ধ্ব অস্ট্রিয়া দীর্ধকাল পুণ্য রোমান সাম্রাজ্যের অন্যতম রাজ্য ডাচি অব স্টিরিয়ার অধীনে ছিল। ১৩শ শতক থেকেই ইন্স নদীর তীরে অবস্থিত অন্যতম বৃহৎ জনবসতি ছিল ঊর্ধ্ব অস্ট্রিয়ায়। তবে ‘ঊর্ধ্ব অস্ট্রিয়া’ নামটির প্রথম ব্যবহার ঘটে ১২৬৪ সালে।
১৪৯০ সালে পুণ্য রোমান সাম্রাজ্যের অধীনে থাকাকালে ঊর্ধ্ব অস্ট্রিয়া স্বায়ত্তশাসন লাভ করে। ১৫৫০ পর্যন্ত অঞ্চলটিতে প্রোটেসট্যান্টদের আধিক্য ছিল। ১৫৬৪ সালে লোয়ার অস্ট্রিয়া এবং বোহেমিয়ান অঞ্চলগুলোর সাথে ঊর্ধ্ব অস্ট্রিয়া পূণ্য রোমান সাম্রাজ্যের সম্রাট দ্বিতীয় ম্যাক্সিমিলানের শাসনে চলে যায়। ১৭শ শতকের প্রথমাংশে ঊর্ধ্ব অস্ট্রিয়া কয়েক বছর বাভারিয়ার অধীনে ছিল।

ন্যাপোলিয়নিক যুদ্ধে ঊর্ধ্ব অস্ট্রিয়া ফরাসি সেনাবাহিনীর দখলে চলে যায়। ১৯১৮ সালে অস্ট্রিয়া-হাঙ্গেরির পতন ঘটলে ঊর্ধ্ব অস্ট্রিয়ার নামকরণ হয় ওবেরুসটেরাইখ। অ্যাডলফ হিটলার-এর জন্ম ঊর্ধ্ব অস্ট্রিয়ার ব্রাউনআউ আম ইন শহরে। ১৯৪৫ সালে দ্বিতীয় বিশ্বযুদ্ধোত্তর সময়ে ঊর্ধ্ব অস্ট্রিয়ার একাংশ যুক্তরাষ্ট্রের এবং অপর অংশ সোভিয়েত পরাশক্তির অধীনে ছিল।

বর্তমানে ঊর্ধ্ব অস্ট্রিয়া, অস্ট্রিয়ার শীর্ষস্থানীয় অর্থনৈতিক অঞ্চল। দেশটির মোট রপ্তানি পণ্যের এক-চতুর্থাংশ ঊর্ধ্ব অস্ট্রিয়ায় উৎপাদিত হয়।

## প্রশাসনিক অঞ্চল
মধ্য|400px|OberösterreichLänd Bezirke
ঐতিহ্যগতভাবে ঊর্ধ্ব অস্ট্রিয়াতে চারটি অঞ্চল রয়েছে: হাউসরুকফিরটেল, ইনফিরটেল, মুলফিরটেল এবং ট্রাউনফিরটেল। প্রশাসনিকভাবে ঊর্ধ্ব অস্ট্রিয়ায় ১৫টি জেলা রয়েছে।

## তথ্যসূত্র

## বহিঃসংযোগ

*  সরকারি ওয়েবসাইট

বিষয়শ্রেণী:অস্ট্রিয়ার রাজ্য
উন্মুক্ত চাঁদ

**উন্মুক্ত চাঁদ** (জন্ম: ২৬ মার্চ ১৯৯৩) একজন ভারতীয় ক্রিকেটার। তিনি একজন ডান-হাতি ব্যাটসম্যান হিসেবে সাধারণত উদ্বোধনী ব্যাটিং করে থাকেন। ভারতীয় ঘরোয়া ক্রিকেটে প্রতিযোগিতায় তিনি দিল্লির হয়ে খেলে থাকেন এবং মুম্বাই ইন্ডিয়ান্স এর হয়ে আইপিএলে প্রতিনিধিত্ব করেন। চাঁদের নেতৃত্বে ভারতীয় যুবারা ২০১২ সালের অনূর্ধ্ব-১৯ ক্রিকেট বিশ্বকাপ বিজয়ী হয়। যেখানে তিনি অস্ট্রেলিয়ার তোবনস্বিললেতে অনুষ্ঠিত ফাইনালে ১১১ রানের অপরাজিত একটি ইনিংস খেলেন।

## সম্মান ও পুরস্কার
* ক্যাস্ট্রল জুনিয়র ক্রিকেটার অব দ্যা ইয়ার - ২০১১
* সিয়েট ইন্ডিয়ান ইয়ংস্টার অব দ্যা ইয়ার - ২০১২

## আরও দেখুন
* সানা মীর

## তথ্যসূত্র

## বহিঃসংযোগ
* Unmukt Chand Profile ESPNCricinfo
* Unmukt Chand's profile page on Wisden
* Unmukt Chand Profile and latest news at Sportskeeda
* Unmukt Chand Profile CricketArchive

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:দিল্লির ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:উত্তরাখণ্ডের ক্রিকেটার
বিষয়শ্রেণী:দিল্লি থেকে আগত ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:মেলবোর্ন রেনেগেডসের ক্রিকেটার
বিষয়শ্রেণী:মার্কিন ক্রিকেটার
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
অভিনব মুকুন্দ

**অভিনব মুকুন্দ** (; ; জন্ম: ৬ জানুয়ারি ১৯৯০) একজন ভারতীয় ক্রিকেটার; যিনি ভারত এ এবং তামিল নাড়ুর হয়ে খেলে থাকেন। তিনি ভারতের হয়ে এখনও পর্যন্ত ৫টি টেস্ট ম্যাচ খেলেছেন (সবগুলি ২০১১ সালে)। তিনি তামিল নাড়ু অধিনায়ক এবং বিভিন্ন সময়ে অতিরিক্ত অধিনায়ক হিসেবে ইন্ডিয়া এ দলের হয়ে নেতৃত্ব দিয়ে থাকেন। তিনি আইপিএলে চেন্নাই সুপার কিংস এবং রয়্যাল চ্যালেঞ্জার্স ব্যাঙ্গালোর সদস্য ছিলেন।

## খেলোয়াড়ী জীবন
তিনি ভারত অনূর্ধ্ব-১৯ ক্রিকেট দলের মালয়েশিয়া সফরের জন্য মনোনীত হন; যেখানে তিনি ২টি ম্যাচ খেলার সুযোগ পান। মহারাষ্ট্র বিরুদ্ধে প্রথম শ্রেণীর ক্রিকেটে তার ব্যক্তিগত সর্বোচ্চ রান ৩০০* করেন। উক্ত খেলায় অভিনব এবং মুরালি বিজয় প্রথম উইকেটে ৪৬২ রান করেন। তিনি ২০১১ সালে ওয়েস্ট ইন্ডিজ সফর এবং পরবর্তীতে ইংল্যান্ড সফরে জন্য ভারতীয় টেস্ট দলের জন্য মনোনীত হন।

## আরও দেখুন
* উন্মুক্ত চাদ
* সাকিব আল হাসান

## তথ্যসূত্র

## বহিঃসংযোগ
* 
* 
* অভিনব মুকুন্দ- রয়্যাল চ্যালেঞ্জার্স

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:তামিল নাড়ু ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:চেন্নাই থেকে আগত ক্রিকেটার
বিষয়শ্রেণী:তামিলনাড়ুর ক্রিকেটার
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:ইন্ডিয়া ব্লুয়ের ক্রিকেটার
বিষয়শ্রেণী:ইন্ডিয়া রেডের ক্রিকেটার
পার্ক হায়াত হায়দ্রাবাদ

**পার্ক হায়াত হায়দ্রাবাদ** ভারতের হায়দ্রাবাদের সন্নিকটে থাকা বানজারা পাহাড়ে অবস্থিত একটি জাঁকজমকপূর্ন হোটেল যা ২০১২ সালের ২৯শে এপ্রিল উদ্বোধন করা হয় । ৩২,২৫৬ বর্গমিটার (৩৪৭,২০০ বর্গ ফিট) এলকাজুড়ে নির্মিত হোটেলটি ভারতের শহুরে পার্ক হাইট ধাচের প্রথম এবং পার্ক হাইটের সমগ্র হোটেল ব্যবসার ইতিহাসে ২৯ তম সংযোজন।

## ইতিহাস
৩২,২৫৬ বর্গমিটার (৩৪৭,২০০ বর্গ ফিট) এলকাজুড়ে নির্মিত হোটেলটির নির্মাণ কাজ আরম্ভ হয় ২০০৬ সালে। এটি গায়ার্তি হাই-টেক হোটেলের মালিকানাধীন প্রতিষ্ঠান এবং হাইয়াট কর্তৃক পরিচালিত, যা ২০১২ সালের ২৯ শে এপ্রিল উদ্ভোদনকৃত। এটি নির্মাণে খরচ হয়েছিলা আনুমানিক ৭ বিলিয়ন রূপি।

## হোটেলটির অবস্থান
হোটেলটি সেন্ট্রাল বিজনেজ ডিস্ট্রিক্ট হতে মাত্র ১০ মিনিট দুরে অবস্থিত এবং হাইদ্রারাবাদ কনভেনশন সেন্টার, হাইটেক সিটি, সাইবার টাওয়ার থেকে ২০ মিনিট দুরে অবস্থিত। এটি রাজিব গান্ধি আন্তর্জাতিক বিমানবন্দর থেকে ৩৭ কিমি, সেকুন্দারবাদ রেলস্টেশন থেকে ১৪ কিমি এবং নামপালি রেলস্টেশন থেকে ৮.৬ কিমি দুরত্বে অবস্থিত।

## হোটেলটির বর্ণনা
হোটেলটির প্রখম ৬ টি তালাতে আছে মোট ১৮৫ টি রুম, ২৪ ট স্যুট এবং এছাড়াও আছে ৪২ টি পরিপাটি সেবাধর্মী এ্যাপার্টমেন্টস যাকে বাসস্থান বলা হয়। পত্যেকটি হোটেল গেষ্টরুমই হাদ্রারাবাদ এর মধ্যে সবচেয়ে বড়, যার পরিমাপ ৪৬৩ বর্গফিট। হোটেল লবিটি মনোমুগ্ধকর জল খেলার বৈশিষ্ট্য নিয়ে ৩৫ ফুট দীর্ঘ সাদা কঠিন কাঠামোর উপর তৈরীকৃত। পার্ক হাইয়াট হলো ভারতের প্রথম হোটেল যেখানে হাইয়াট রেসিডেন্সিয়াল-নকশা যা কিনা ম্যানর নামে পরিচিত-প্রয়োগ করা হয়েছে। অনেকগুলো খাবারের ডাইনিং সমৃদ্ধ হোটেলটিতে আছে একটি লবি লাউঞ্জ- থাকার রুম, খাবারের রুম- দিনব্যাপী খাবার রেস্তোরা, ট্রি-ফোর্নি বার এবং রোস্তারা-  উত্তর ইতালীয় কুইজিন, অরিয়েন্টাল বার এবং রান্নাঘর-  দক্ষিণ পূর্ব এশীয় কুইজিন। হোটেলটিতে আরো আছে স্পা এবং ব্যায়ামের সুব্যবস্থা। এছাড়াও হোটেলটিতে আছে শারীরিকভাবে অসুবিধার সম্মুথীনদের জন্য বিশেষ সুবিধা। হোটেলটির নিরাপত্তা বিভাগ শারীরিকভাবে অসুবিধার সম্মুখীন মেহমানদের প্রতি দিন ভিত্তিক এই বিশেষ সুবিধা প্রদান করে থাকে। যে সকল ক্ষেত্রে রুম খালি করা অত্যন্ত প্রয়োজন, সেসকল ক্ষেত্রে অসুবিধার সম্মুখীন মেহমানরা বিশেষ হোটেলের কর্তৃপক্ষের নিকট হতে বিশেষ সুবিধা প্রাপ্ত হোন এবং তাদেরকে ব্যক্তিগত পর্যায়ে নিরপত্তা বিধান করা হয় হোটেল থেকে। পাবলিক বিশ্রামগার রেস্তোরা, লাউঞ্জ এবং লবি এলকাগুলোতে হুইলচেয়ারের প্রবেশাধিকার রয়েছে এবং সুব্যবস্থা আছে।

## হোটেলের কক্ষসমূহ

৪৫ বর্গ মিটার থেকে ১১০ বর্গমিটার গেস্টরুম সমূহ প্রাকৃতিক উপাদান এবং আধুনিক জাঁকজঁমকের মিশ্রনে নির্মিত। বিশালাকার বৃষ্টি ঝরণা এবং আলাদা টাব সমৃদ্ধ প্রধান বাথরুম সমূহ এবং রুমগুলি ৪৬ ইঞ্চি এলসিটি টেলিভিশন সহ অন্যান্য উচ্চ প্রযুক্তি সমৃদ্ধ। স্পা সমৃদ্ধ বাথরুম থেকে শহরের চিত্র দেখা যায় যার সাথে আছে বাথটাব এবং বিশালাকার বৃষ্টি ঝরণা এবং একটি করে ১৭ ইঞ্চি টিভি।হাই-টেক মিডিয় কেন্দ্রতে আছে ৫৫-ইঞ্চি এলসিডি টিভি।

১. পার্ক কিং রুম

২. পার্ক সুইট কিং রুম

৩. হাইট কিং

৪. হাইট টুইন

৫. হাইট ডিলাক্স কিং

৪. অনুষ্ঠান সমূহ

হোটেলটি ইউএনডব্লুউটিও, টাটা এর কন্ফারেন্স কেন্দ্র হিসাবে ব্যবহৃত হয়েছিল।

## তথ্যসূত্র

## বহিঃসংযোগ
* পার্ক হাইয়াট হোটেলের প্রাতিষ্ঠানিক ওয়েবসাইট
* ভ্রমণকারীদের জন্য তথ্যাবলি

বিষয়শ্রেণী:হায়দ্রাবাদের হোটেল
বিষয়শ্রেণী:ভারতের হোটেল
ওখলঢুঙ্গা জেলা

থাম্ব|ওখালডুঙ্গা নামটি এই বিশাল 'হামান দিস্তার' 'হামান' অর্থাৎ নেপালীতে যাকে 'ওখাল' বলা হয় তার থেকে এসেছে।
থাম্ব|ওখালডুঙ্গায় কিরাট মহিলা
**ওখালডুঙ্গা জেলা**(), দক্ষিণ এশিয়ার একটি স্থলবেষ্টিত দেশ, নেপালের পঁচাত্তরটি জেলার একটি। ওখালডুঙ্গা জেলা সাগরমাতা অঞ্চলের একটি অংশ। ১,০৭৪.৫ বর্গকিমি এলাকা জুড়ে বিস্তৃত, ওখালডুঙ্গা এটির জেলা সদর। এই জেলার আদমশুমারী অনুসারে ২০০১ ও ২০১১ সালে জনসংখ্যা ছিল যথাক্রমে ১,৫৬,৭০২ এবং ১,৪৭,৯৮৪  ওখাল্ডুঙ্গা কিরাটের নিকট ঐতিহ্যগতভাবে/প্রথাগতভাবে পরিচিত ওয়ালো কিরাট এলাকার অংশ ।এটি আদিবাসী জাতিগোষ্ঠী রাই এবং সুনুয়ারের জায়গা। এছাড়া অন্য আদিবাসী এবং পাহাড় জাতিও এই জেলায় বাস করে। ওখালডুঙ্গা নামটি এই জেলার অতি প্রাচীন একটি বিশাল 'হামান দিস্তার' 'হামান' অর্থাৎ নেপালীতে যাকে 'ওখাল' বলা হয় তার থেকে এসেছে।
নেপাল # ভূগোল |

## ভূগোল ও জলবায়ু

## গ্রাম উন্নয়ন কমিটিগুলি
থাম্ব|ডান|300px|ওখালডুঙ্গা জেলার গ্রাম উন্নয়ন কমিটিগুলির মানচিত্র
ওখালডুঙ্গা জেলায় নিম্নলিখিত গ্রাম উন্নয়ন কমিটিগুলি/ভিডিসি রয়েছে:

ওয়াকসা, বালাখু, বরনেশ্বর, বেতিনি, ভাদাউরে, ভুসিংগ, বিগুটার, বিলান্দু, চিয়ানাম, দিয়ালে, ফেদিগুঠ, ফুলবাড়ি, গামনাংটার, হরকপুর, জনতরখানি, কালিকাদেবী, কাতুঞ্জে, কেতুকে, খিজি চন্ডেশ্বরী, খিজিফালাটে, কুইভির, কুন্তাদেবী, মাধবপুর, মামখা, মানেভাঞ্জাং, মৈলি, মূলখারা, নরমেদেশ্বর, পালাপু, পাটলে, পোখারে, পোকলি, প্রাপচা, রাগানি, রাজাদীপ, রানীবন, রাতমাত, রায়াডলু, সেরনা, শ্রীচৌর, সিংদেবী, সিসনেরি, তালুউয়া, তারকেরাবারি, থাকলে, থোক্সেলা, ঠুলাছাপ, উবু, ভাদাউরে, ইয়াসাম

## পৌরসভা
সিদ্ধিচরণ পৌরসভা,

## তথ্যসূত্র

* 


বিষয়শ্রেণী:নেপালের জেলা
ইন্স নদী

**ইন্স** হল দানিউব নদীর অন্যতম প্রধান উপনদী। এটি দানিউবের দক্ষিণ অংশে অবস্থিত। উত্তরদিকে অস্ট্রিয়ার ইন্স শহরে দানিউবের সঙ্গে মিলিত হয়েছে। ইন্স নদীড় দৈর্ঘ্য ২৫৪ কিলোমিটার, এবং এর আকার অনেকটা ইংরেজি বর্ণ J-এর মত। ইন্স নদীড় উৎপত্তি হয়েছে অস্ট্রিয়ার ফ্লাখাউ এবং গ্লাসথোফাম শহরের নিকট হতে। এরপর এটি পূর্ব দিকে রাডস্টাট, শ্লাডমিং এবং লিযেন হয়ে স্টিরিয়ার হিফ্লাউ শহরের কাছে উত্তর দিকে বাঁক নিয়েছে। অবশেষে এটি ঊর্ধ্ব অস্ট্রিয়ার ইন্স শহরে দানিউবের সাথে মিলিত হয়েছে।

## পরিবহন
ইন্স নদী দিয়ে অস্ট্রিয়া হয়ে জার্মানি ও স্লোভেনিয়ার মধ্যে দিয়ে একটি পরিবহন পথ রয়েছে। ইন্স নদী দিয়ে স্টিরিয়াতে উৎপন্ন লৌহ লিনৎস-এর কারখানাগুলোতে সরবরাহ করা হয়।

## তথ্যসূত্র

বিষয়শ্রেণী:ইউরোপের নদী
বিষয়শ্রেণী:অস্ট্রিয়ার নদী
বিষয়শ্রেণী:দানিউবের উপনদী
খলিলাহ আলি

**খলিলাহ আলি** (জন্ম **বেলিন্ডা বয়েড**; ১৭ মার্চ ১৯৫০) হলেন মার্কিন মুষ্টিযোদ্ধা মোহাম্মদ আলির সাবেক স্ত্রী। ১৯৬৭ সালে ১৭ বছর বয়সী খলিলাহ আলি কে বিয়ে করেন। তারপর ১০ বছর পর তাকে দিভোর্স দেন। সে আলির চার সন্তানের মা।

সে কারাতে নিয়ে পড়াশোনা করেছেন এবং ১৯৭৭, সালে ব্লাক বেল্ট অর্জন করেন। তার চিত্র *[[Ebony Magazine|এবোনি ম্যাগাজিনের]]* প্রচ্ছদ চিত্রে ৭বার প্রকাশিত হয়েছে। খলিলুল্লাহ জি
 কেলি এবং স্টেভ সাউন্ডার এর অধীনে পড়াশোনা করেছেন

১৯৮০ সালে সে পুনরায় বিয়ে করে এবং মোহাম্মদ আলির পর আরো দুই জনকে ডিভোর্স দেয়।

সে জেন ফন্ডের চলচ্চিত্র *[[দ্য চায়না স্যাইন্ড্রোম]]* এ অভিনয় করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মোহাম্মদ আলি
বিষয়শ্রেণী:১৯৫০-এ জন্ম
বিষয়শ্রেণী:মার্কিন মুসলিম
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
বিষয়শ্রেণী:ইসলামে ধর্মান্তরিত
বিষয়শ্রেণী:ইলিনয়ের মুসলিম
বিষয়শ্রেণী:আফ্রিকান-মার্কিন মুসলিম
বিষয়শ্রেণী:পাকিস্তানি বংশোদ্ভূত মার্কিন ব্যক্তি
ত্বকশুষ্কতা

**ত্বকশুষ্কতা** বা **চর্মশুষ্কতা** বা ইংরেজি পরিভাষায় **জেরোডার্মা** ("*জিরোসিস কিউটিস*" নামেও পরিচিত) মূলত শরীরের বহিরাংশ সংক্রান্ত একটি বিশেষ খারাপ অবস্থা, যা বেশির ভাগ ক্ষেত্রে নিরাপদেই চিকিৎসাযোগ্য **[[ইমোলিয়েন্টস]]** অথবা ময়েশ্চারাইজার দিয়ে এটি ঠিক হয় । জেরোডার্মা সংঘটিত হয় মূলত মাথার খুলিতে, পায়ের নিচে, বাহুতে, হাতে, গিঁটে, তলপেটের প্বার্শে এবং উরুতে। জেরোডার্মার পূর্ব লক্ষণ সমূহের মধ্যে রয়েছে ফুলে উঠা (বাইরের ত্বকের স্তরের খোসা দৃশ্যমান হওয়া), চুলকানি এবং ত্বক ফাটা।

## সাধারণ কারণ সমূহ
ত্বকশুষ্কতা হলো একটি অত্যন্ত সাধারণ অবস্থা। এটা প্রধানত শীত কালের দিকে বেশি হয় যখন ঠান্ডা বাতাস বাইরে থাকে এবং গরম বাতাস ভেতরে থাকে যা একটি নিম্ন সম্পর্কযুক্ত আদ্রর্তা ব্যবস্থা তৈরী করে। এই কারণেই ত্বক তার আদ্রতা হারায় এবং এটা ফেটে যেতে পারে কিম্বা কোন যায়গা উচু হয়ে যেতে পারে। গোসল অথবা হাত ধৌতকরন বারবার করলে, বিশেষত যদি কেউ খসখসে সাবান ব্যবহার করে, তাহলে তার ত্বকশুষ্কতা হতে পারে। ত্বকশুষ্কতা ভিটামিন এ, ভিটামিন ডি এর অভাবে অথবা নিয়মিত স্বাস্থ্যহানী, কড়া রৌদে থাকলে অথবা কোন বিশেষ ঔষধের প্রভাবে হতে পারে। ত্বকশুষ্কতা কোলাইন নিরোধকের কারণেও ঘটতে পারে। ডিটার্জেন্ট যেমন ওয়াসিং পাউডার এবং ডিসওয়াসিং তরলের কারণে জিরোডার্মা হতে পারে।

## সুরক্ষা

জার্মান ফার্মাসিউটিক্যালস কর্তৃক উৎপাদিত ত্বকের ক্রিম নেভিয়ার উন্নতির পরপর ১৮০০ শতকের শেষের দিক থেকে, বিশ্ববাজারে বিপুল সংখ্যাক আর্দ্রতা বিষয়ক ত্বকের প্রসাধনির আগমন ঘটছে। আজ অনেক ক্রিম আর লোশন যাকিনা সব্জি তেল/বাটার, প্রেটোলিয়াম তেল/বাটার এবং এমনকি লেলোলিন  থেকে উৎপাদিত হচ্ছে এবং বিপুল পরিমানে পাওয়া যাচ্ছে। প্রতিরোধক হিসাবে ব্যবহার করার নিমিত্তে এসকল প্রসাধনি আক্রান্ত স্থানে লাগিয়ে **ঘষতে** হবে প্রয়োজনমতো (প্রায় প্রতিদিন) যাতে করে ত্বকের শুষ্কতা ধরে রাখা যায়।

## নিরাময়

আমোল্লিয়েন্ট অথবা স্কিন লোশন/ ক্রিম বারবার লাগানোর ফলে (বিশেষ করে বেশ কয়েকদিন) আক্রান্ত স্থান খুব দ্রুত সেরে যায়। বিশেষত, আদ্রর্তার সমস্যার জন্য খুব কঠিন অভেদ্য পর্দা, যেমন প্রেটোলিয়াম, ভেজিটেবল ওয়েল/বাটার, এবং খনিজ  তেল প্রয়োগের ফলে খুব ভালো ফলাফল পাওয়া যায় মর্মে দেখা গেছে। অনেকে আবার খুজে নেয় তার পছন্দের বিশেষ কোন বাণিজ্যিক ত্বকের ক্রিম এবং লোশন (সাধারণত সেটাতে থাকে তেল, মাখন, এবং অথবা আঠালো পানি) যা অত্যন্ত কার্যকরী (যদিও বাণিজ্যিকভাবে পাওয়া বিপুল পরিমাণ ক্রিমের ভেতর থেকে ব্যক্তিগত উদ্দ্যগে বেছে নেয়া পছন্দ সমূহ এবং সেগুলি ব্যবহার করার ফলাফল সমূহ ভিন্ন ভিন্ন হয়)। ল্যনোলিন, এমন একটি প্রাকৃতিক মিশ্রণ যা কিনা *ভেড়ার লোম থেকে পাওয়া* তরল, যা মানুষের ত্বকের আদ্রর্তার পরিপূরক হিসাবে কাজ করে যা **প্রাচীন কাল** থেকে ব্যবহৃত হয়ে আসছে এবং ত্বকশুষ্কতা সমস্যার বিরুদ্ধে পথ্য হিসাবে অন্যতম শক্তিশালী। যদিও বিশুদ্ধ লেনোনিল একধরনের পুরু ঘন বস্তু হওয়ায় , অনেক ব্যাক্তির জন্য তা ব্যবহার করা কঠিন হয় এবং শুষ্ক ত্বকে ব্যবহারের জন্য অসুবিধাজনক (বিশেষত ত্বকের বিশাল এলাকায় লাগাতে হলে)। যার করনে লেনোলিনকে পরিবর্তন করে, অনেকেই এটাকে একটু নরম করে ফেলেছে বিশুদ্ধ নেলোনিলের তুলনায়।

## তথ্যসূত্র

বিষয়শ্রেণী:চিকিৎসা
বিষয়শ্রেণী:চিকিৎসাবিজ্ঞান পরিভাষা
বিষয়শ্রেণী:চিকিৎসাবিজ্ঞান
বিষয়শ্রেণী:ত্বক
অভিষ্কা গুণবর্ধনে

**ডিহান অভিষ্কা গুণবর্ধনে** (; জন্ম: ২৬ মে, ১৯৭৭) কলম্বোয় জন্মগ্রহণকারী সাবেক পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি উদ্বোধনী ব্যাটসম্যান ছিলেন। বর্তমানে সিংহলীজ স্পোর্টস ক্লাবে কোচের দায়িত্ব পালন করছেন।

## প্রারম্ভিক জীবন
১৯৯৮ সালের কমনওয়েলথ গেমসে আক্রমণধর্মী ব্যাটিং উপহার দিয়ে জনসমক্ষে আসেন তিনি। ঐ প্রতিযোগিতায় সেঞ্চুরি করেন ও দক্ষিণ আফ্রিকাকে পরাজিত করতে সবিশেষ ভূমিকা রাখেন। এছাড়াও, শ্রীলঙ্কা অনূর্ধ্ব-১৯ ক্রিকেট দলের পক্ষে ৩টি টেস্ট খেলায় অধিনায়কের দায়িত্ব পালন করেছেন তিনি।

## খেলোয়াড়ী জীবন
২০০০ সালে কেনিয়ার নাইরোবিতে অনুষ্ঠিত আইসিসি নক-আউট প্রতিযোগিতায় নিজের একমাত্র ওডিআই সেঞ্চুরি করেছিলেন। ঐ খেলায় শ্রীলঙ্কার ইনিংস ১০/২ থেকে ২৮৭/৬ করতে সক্ষম হয় ও তার দল ১০৮ রানের ব্যবধানে ওয়েস্ট ইন্ডিজের বিপক্ষে জয়ী হয়। কিন্তু ক্রিকেটের বৃহৎ সংস্করণ হিসেবে টেস্টে তিনি সফলকাম হননি। ১৯৯৯ সালের এশিয়ান টেস্ট চ্যাম্পিয়নশীপে পাকিস্তানের বিপক্ষে তার টেস্ট অভিষেক ঘটে ও ব্যক্তিগত সর্বোচ্চ ৪৩ তোলেন।

বড় ধরনের রান সংগ্রহে ব্যর্থতা স্বত্ত্বেও তার খেলোয়াড়ী জীবন চলমান ছিল। মারভান আতাপাত্তু আন্তর্জাতিক ক্রিকেট থেকে অবসর নিলে ২০০৪ সালের এশিয়া কাপেও অংশ নেন। ২০০৪ সাল থেকে টুয়েন্টি২০ ক্রিকেটের সাথে সম্পৃক্ত হন। তবে, ২০০৮ সালে গুণবর্ধনেসহ আরও চারজন শ্রীলঙ্কান ক্রিকেটার ইন্ডিয়ান ক্রিকেট লিগে যোগ দিলে তাদেরকে ক্রিকেটে অংশগ্রহণের উপর নিষেধাজ্ঞা প্রদান করা হয়। এরপর সেপ্টেম্বর, ২০০৮ সালে নিষেধাজ্ঞা প্রত্যাহার করা হলে শ্রীলঙ্কার ঘরোয়া ক্রিকেটে অংশ নিতে থাকেন।

## অবসর
বর্তমানে তিনি সিংহলীজ স্পোর্টস ক্লাবের প্রধান কোচের দায়িত্ব পালন করছেন। সাম্প্রতিককালের এলএলপিএল ২০১২ প্রতিযোগিতায় শিরোপা বিজয়ী ইউভা নেক্সটেরও কোচ ছিলেন তিনি। এছাড়াও লিজ্যাসি ট্রাভেলস (প্রাঃ) লিমিটেডের পরিচালকের দায়িত্ব পালন করছেন গুণবর্ধনে।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:ইউভা ক্রিকেটার
বিষয়শ্রেণী:নর্থ সেন্ট্রাল প্রভিন্সের ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:আনন্দ কলেজের প্রাক্তন শিক্ষার্থী
বিষয়শ্রেণী:শ্রীলঙ্কান ক্রিকেট কোচ
বিষয়শ্রেণী:কমনওয়েলথ গেমসে শ্রীলঙ্কার প্রতিযোগী
পূর্ব হনলুলু, হাওয়াই

**পূর্ব হনলুলু** () হল আদমশুমারি-মনোনীত এলাকা যা পূর্ব হনলুলু  শহর এবং কাউন্টি হনলুলু, হাওয়াই, মার্কিন যুক্তরাষ্ট্রে অবস্থিত। ২০১০ সালের আদমশুমারি অনুযায়ী পূর্ব হনলুলুর জনসংখ্যা ছিল ৪৯,৯১৪।

## ভূগোল
মার্কিন যুক্তরাষ্ট্রের আদমশুমারি অনুযায়ী পূর্ব হনলুলুর স্থানাঙ্ক । পূর্ব হনলুলুর এলাকা  , তার মধ্যে ভূমি  এবং  , অথাবা ৩৩.২২%, জল।

## তথ্যসূত্র

বিষয়শ্রেণী:হনলুলু, হাওয়াইয়ের প্রতিবেশী
পালম কল্যাণসুন্দরম

**পালম কল্যাণসুন্দরম** () (জন্ম- আগস্ট, ১৯৫৩) একজন তামিল সমাজকর্মী, যিনি তার কর্মজীবনের সমস্ত বেতন ও পেনশন দরিদ্র মানুষদের উন্নতির জন্য দান করার জন্য বিখ্যাত।

## প্রথম জীবন
পালম কল্যাণসুন্দরম ১৯৫৩ খ্রিষ্টাব্দের আগস্ট মাসে ভারতের তামিল নাড়ু রাজ্যের তিরুনেলবেলী জেলায় অবস্থিত মেলকরুবেলঙ্গুলম নামক স্থানে জন্মগ্রহণ করেন। মাত্র এক বছর বয়সেই তিনি তার পিতাকে হারান। বিদ্যালয়ে শিক্ষালাভ সম্পূর্ণ করার পর তিনি তামিল ভাষা নিয়ে স্নাতক স্তরে শিক্ষালাভ করতে চাইছিলেন। কিন্তু তিরুনেলবেলী শহরের সেন্ট জেভিয়ার্স কলেজে অন্য কোন তামিল শিক্ষার্থী না থাকায় তাকে কলেজ কর্তৃপক্ষ অন্য বিষয় সম্বন্ধে স্নাতক হওয়ার উপদেশ  দেন। কিন্তু তামিল সম্বন্ধে স্নাতক হওয়ার ইচ্ছেয় দৃঢ়প্রতিজ্ঞ পালম এই উপদেশ প্রত্যাখ্যান করেন। পালমের নিষ্ঠা লক্ষ্য করে এমটিটি হিন্দু কলেজের প্রতিষ্ঠাতা কারুমুত্তু থ্যগারাজা চেট্টিয়ার তাকে নিজের প্রতিষ্ঠানে ভর্তি করে তার পঠনপাঠনের খরচের ভার নেন। এরপর মাদ্রাজ বিশ্ববিদ্যালয় থেকে তিনি গ্রন্থাগার বিজ্ঞান বিষয়ে স্নাতকোত্তর স্তরে পড়াশোনা করে স্বর্ণপদক লাভ করেন। এছাড়া সাহিত্য ও ইতিহাসেও তিনি স্নাতকোত্তর স্তরে পড়াশোনা করেন।

## সমাজসেবা
মাদ্রাজ বিশ্ববিদ্যালয়ে পড়াশোনা করার সময় ভারত-চীন যুদ্ধ শুরু হলে ভারতের প্রধানমন্ত্রী জওহরলাল নেহ্‌রুর ডাকে সাড়া দিয়ে প্রতিরক্ষা খাতের জন্য নিজের সোনার হার দান করে দেন। এরপর তিনি পরবর্তী ৩৫ বছর তুতিকোরিন শহরে কুমারকরূপ আর্টস কলেজে গ্রন্থাগারিকের দায়িত্ব পালন করেন। এই সময় তিনি তার সমস্ত বেতন, তার পূর্বপুরুষের সম্পত্তি ও অবসরের পর সমস্ত অনাথ শিশু ও দরিদ্র মানুষদের জন্য দান করে দেন। অবসর গ্রহোণের পর তিনি *পালম* নামক একটি স্বেচ্ছাসেবী সংগঠন প্রতিষ্ঠা করেন। এই সংগঠনের মাধ্যমে দরিদ্রদের শিক্ষা ও চিকিৎসার ব্যবস্থা করা হয়ে থেকে এবং কর্মহীন, বয়স্ক, অসুস্থ ও প্রতিবন্ধী মানুষদের সমাজের মূল স্রোতে ফিরিয়ে আনার চেষ্টা করা হয়। তামিল নাড়ু, অন্ধ্র প্রদেশ ও উড়িষ্যার সাইক্লোন বিধ্বস্ত এলাকায় এবং গুজরাত ও মহারাষ্ট্রের ভূমিকম্প বিধ্বস্ত এলাকায় এই সংগঠন ত্রাণকার্য্য চালিয়েছে।

## সম্মাননা
ভারত সরকার পালম কল্যাণসুন্দরকে ভারতের শ্রেষ্ঠ গ্রন্থাগারিকের সম্মান দিয়েছে। তাকে বিশ্বের প্রথম দশ জন গ্রন্থাগারিকের মধ্যেও গণ্য করা হয়ে থাকে। জাতিসংঘ তাকে বিংশ শতাব্দীর অন্যতম বিশিষ্ট ব্যক্তি রূপে চিহ্নিত করেছে। কেম্ব্রিজের ইটারন্যাশনাল বায়োগ্রাফিকাল সেন্টার তাকে বিশ্বের অন্যতম উন্নতমনস্ক ব্যক্তি এবং *ম্যান অব দ্য মিলেনিয়াম* বা সহস্রাব্দের সেরা মানুষ'' বলে গণ্য করেছে। এই সম্মানের স্বীকৃতি স্বরূপ প্রাপ্ত ৩০ কোটি টাকার সমস্ত তিনি দরিদ্র মানুষের সেবায় নিয়োজিত করেন। ২০১১ খ্রিষ্টাব্দে রোটারি ক্লাব তাকে সারা জীবনের সেবার জন্য পুরস্কার প্রদান করেন।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তামিল সমাজকর্মী
সিলেট জেলা স্টেডিয়াম

**সিলেট জেলা স্টেডিয়াম** বাংলাদেশের সিলেটের লামাবাজারে অবস্থিত। এটি বিভিন্ন কাজে ব্যবহৃত হলেও অধিকাংশ সময় ক্রিকেট ও ফুটবলের জন্যই ব্যবহার করা হয়। এটি ঢাকা মোহামেডান স্পোর্টিং ক্লাবের হোম গ্রাউন্ড হিসেবে ব্যবহার করা হয়।

এক সময় চতুর্দিকে পাহাড়ে ঘেরা ছিলো স্থানটি এবং  নামে পরিচিত ছিল, ধারণা করা

হয় পর্তুগিজ ফিরিঙ্গিরা সেখানে একসময় বসবাস করতো। ১৯৬৫ সালে পাহাড় কেটে স্টেডিয়াম বানানো হয় এবং ২০০৬ সালে ফ্লাড লাইটের আলোয় আলোকিত করেন সাবেক অর্থমন্ত্রী এম সাইফুর রহমান।২০১০ সালের দিকে স্টেডিয়ামকে আরো রঙ্গিন করেন সাবেক অর্থমন্ত্রী আবুল মাল আব্দুল মুহিত।

## আরও দেখুন
*বাংলাদেশের স্টেডিয়ামের তালিকা
*বাংলাদেশের ক্রিকেট মাঠের তালিকা

## তথ্যসূত্র

## বহিঃসংযোগ
*স্টেডিয়ামের ছবি 

বিষয়শ্রেণী:বাংলাদেশের স্টেডিয়াম
বিষয়শ্রেণী:সিলেট জেলা
বিষয়শ্রেণী:১৯৬৫-এ প্রতিষ্ঠিত
বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:সিলেটের খেলাধুলা
বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত
বিষয়শ্রেণী:সিলেট বিভাগের ভবন ও স্থাপনা
বিষয়শ্রেণী:সিলেটের ক্রীড়া অনুষ্ঠানস্থল
আম্রপালি গুপ্তা

থাম্ব|alt=আম্রপালি গুপ্তা|যশ সিনহার সাথে আম্রপালি গুপ্তা
**আম্রপালি গুপ্তা** ভারতের অভিনেত্রী। তিনি ভারতের বিখ্যাত কবুল হ্যায় ধারাবাহিকে দুই চরিত্রে অভিনয় করেছেন।

## টেলিভিশন

## পুরস্কার

## তথ্যসূত্র

বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:লখনউয়ের অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের অভিনেত্রী
বুব্বা ওয়াটসন

***গেরি লাস্টার*** "**বুব্বা**" ***ওয়াটসন, জুনিয়র.*** (জন্ম নভেম্বর ৫, ১৯৭৮) একজন আমেরিকান পেশাদার গলফ খেলয়াড়। তিনি পিজিএ ট্যুরে খেলেন। তিনি একজন বাঁ হাতি গলফার। তিনি
বহু বিখ্যাত চ্যাম্পিয়নশিপ জিতেছেন। ২০১২ এবং ২০১৪ সালে মাস্টারস চ্যাম্পিয়নশিপ জয় লাভ করেছেন। এছাড়াও তিনি ২০১৫ এর ফেব্রুয়ারি মাসে বিশ্ব গলফ রাংকিং এ ২য় স্থান অধিকার করেন।

## অপেশাদারি কর্মজীবন
গেরি লেস্টার "বুব্বা" ওয়াটসন জুনিয়র যুক্তরাষ্ট্রের ফ্লোরিডা অঙ্গরাজ্যের বাগড্যাড শহরে জন্মগ্রহণ করেন। তিনি মিল্টন হাই স্কুলে পড়াশোনা করেন, যেখানে তিনি স্কুলের গলফ দলের হয়ে খেলতেন। পরবর্তীতে তিনি ফ্লোরিডা ইউনিভার্সিটিতে ভর্তি হন এবং বিশ্ববিদ্যালয়ের গলফ দলে অংশ নেন, সেখান থেকেই তার পেশাদার গলফ ক্যারিয়ার শুরু হয়।

## পেশাদারি কর্মজীবন

২০০৩ সাল থেকে ওয়াটসন এর পেশাদারি কর্মজীবন শুরু হয় এবং ২০০৫ সাল পর্যন্ত জাতীয় পর্যায়ে গল্ফ খেলেন। তিনি ঐ বছর পিজিএ ট্যুরে সুযোগ পেতে অনেক খেলেন। ২০০৬ সালে রোকি হিসেবে (আরম্ভকারী), ওয়াটসন $১,০১৯,২৬৪ মার্কিন ডলার আয় করেন। ওয়াটসন ২০১০ সালের ২৭ জুন ট্রাভেলার্স চ্যাম্পিয়ানশিপ জয় লাভ করেন। এই জয় ছিল তাঁর জীবনের প্রথম পিজিএ ট্যুর জয়। কাঁদতে কাঁদতে ওয়াটসন বলেন এই জয় তাঁর পিতা মাতার জন্য। বিশেষ করে তাঁর পিতার জন্য, তাঁর পিতা ক্যান্সার এর রোগী।

ওয়াটসন একজন খ্রিষ্টান। তিনি সরাসরি জানান, তার জীবনে ধর্মে বিস্বাস কত গুরুত্বপূর্ণ। ওয়াটসন charity কে অনেক টাকা এবং সময় দান করেছেন।

## সেরা পারফরমেন্স

### পিজিএ ট্যুর এ জয়সমুহ

## তথ্যসূত্র

## বহিঃসংযোগ

*
*
*
*Watson launches apparel line 'bubbagolf' 

বিষয়শ্রেণী:আমেরিকান খ্রিস্টান
বিষয়শ্রেণী:১৯৭৮ এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন গলফ খেলোয়াড়
বিষয়শ্রেণী:মার্কিন পুরুষ গলফ খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের গলফ খেলোয়াড়
বিষয়শ্রেণী:মার্কিন খ্রিস্টান
বিষয়শ্রেণী:১৯৭৮-এ জন্ম
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
সুনামগঞ্জ স্টেডিয়াম

**সুনামগঞ্জ স্টেডিয়াম** বাংলাদেশের একটি জেলা পর্যায়ের স্টেডিয়াম। এটি জেলার সুনামগঞ্জ শহরের ষোলঘর এলাকায় পুরাতন কোর্ট সংলগ্ন এলাকায় অবস্থিত। এটি জেলার একমাত্র স্থায়ী ক্রীড়া অবকাঠামো। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত ও এবং স্থানীয় সুনামগঞ্জ জেলা ক্রীড়া সংস্থার তত্ত্বাবধায়নে রয়েছে।

## আয়োজন
সুনামগঞ্জ জেলার একটি আঞ্চলিক স্টেডিয়াম যা সাধারণত জেলার ক্রিকেট ও ফুটবলের জন্য ব্যবহার করা হয়। এছাড়াও এখানে আন্তঃজেলা কুস্তি প্রতিযোগিতা মল্লক্রীড়া সহ জেলা পর্যায়ের যুব গেমসের কারাতে,ব্যাডমিন্টন, হ্যান্ডবল,টেবিল টেনিস ও কাবাডি প্রতিযোগীতার আয়োজন হয়।

শহরের বিভিন্ন সাংস্কৃতিক অনুষ্ঠান ও হেলিকপ্টার অবতরন, স্থানীয় সরকারের উদ্যোগে বাণিজ্য-মেলা জন্যেও এটি ব্যবহৃত হয়ে থাকে।

## আরও দেখুন
*বাংলাদেশের ক্রীড়া স্থাপনাসমূহ
*বাংলাদেশের ক্রিকেট মাঠের তালিকা

## তথ্যসূত্র

বিষয়শ্রেণী:বাংলাদেশের স্টেডিয়াম
বিষয়শ্রেণী:সুনামগঞ্জ জেলা
বিষয়শ্রেণী:বাংলাদেশের ফুটবল মাঠ
বিষয়শ্রেণী:সিলেট বিভাগের ভবন ও স্থাপনা
মরনে ফন উইক

**মরনে নিকো ফন উইক** (; জন্ম: ২০ মার্চ, ১৯৭৯) অরেঞ্জ ফ্রি স্টেট প্রদেশের ব্লুমফন্টেইনে জন্মগ্রহণকারী দক্ষিণ আফ্রিকার আন্তর্জাতিক ক্রিকেটার। দক্ষিণ আফ্রিকার একদিনের আন্তর্জাতিক দলের অন্যতম সদস্য তিনি। দলে তিনি মূলতঃ উইকেট-রক্ষকের দায়িত্ব পালন করছেন। পাশাপাশি ডানহাতে ব্যাটিংয়ে দক্ষ **মরনে ফন উইক**। তার ভাই ডিভান ফন উইক ঈগলস দলে খেলেছেন।

## খেলোয়াড়ী জীবন
১২ জুলাই, ২০০৩ তারিখে লর্ডসে অনুষ্ঠিত একদিনের আন্তর্জাতিকে ইংল্যান্ডের বিপক্ষে তার অভিষেক ঘটে। খুবই নিম্নমূখী রানের ঐ খেলায় তিনি ১৭ রান সংগ্রহ করেছিলেন। ৯ জানুয়ারি, ২০১১ তারিখে ভারতের বিপক্ষে অনুষ্ঠিত টুয়েন্টি২০ আন্তর্জাতিকে অংশ নিয়ে দক্ষিণ আফ্রিকার টি২০আইয়ের ইতিহাসে দ্রুততম অর্ধ-শতক করেন। তার এ অর্ধ-শতকটি মাত্র ২৪ বলে এসেছিল।

২০১৪-১৫ মৌসুমে সফরকারী ওয়েস্ট ইন্ডিজের বিপক্ষে সিরিজের তৃতীয় টি২০আইয়ে শতরান করেন। ১৪ জানুয়ারি, ২০১৫ তারিখে কিংসমিডে অনুষ্ঠিত নিজস্ব ৬ষ্ঠ খেলায় তার ৭০ বলে অপরাজিত ১১৪* সংগ্রহের ফলে দল ৬৯ রানে জয় পায় ও তিনি ম্যান অব দ্য ম্যাচের পুরস্কার লাভ করেন। এছাড়াও, তৃতীয় দক্ষিণ আফ্রিকান হিসেবে তিনি শতরান করার সম্মাননা লাভ করেন।

## তথ্যসূত্র

## তথ্যসূত্র
* ডেভিড উইসে
* দক্ষিণ আফ্রিকা জাতীয় ক্রিকেট দল
* ২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর

## বহিঃসংযোগ
* 
* 
* ওয়ার্ল্ড-এ-টিম.কমে মরনে ফন উইক

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকান উইকেট-রক্ষক
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:নাইটসের ক্রিকেটার
বিষয়শ্রেণী:ফ্রি স্টেটের ক্রিকেটার
বিষয়শ্রেণী:ব্লুমফন্টেইন থেকে আগত ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:বুস্ট ডিফেন্ডার্সের ক্রিকেটার
বিষয়শ্রেণী:ডারবান হিটের ক্রিকেটার
জেব-উন-নেসা জামাল

**জেব-উন-নেসা জামাল** (২৭ ডিসেম্বর, ১৯২৬ - ১ এপ্রিল ১৯৯৫) ছিলেন বাংলা ভাষার গীতিকার। তিনি ঢাকা বেতারের কণ্ঠশিল্পী, কথিকা পাঠক ও অনুষ্ঠান পরিচালক ছিলেন। তিনি বেতারের মহিলা মাহফিল, স্কুল ব্রডকাস্ট, বুনিয়াদি গণতন্ত্রের আসর ইত্যাদি অনুষ্ঠান পরিচালনা করেন। গীতিকার হিসেবে খ্যাতি অর্জন করেন। প্রেমমূলক, দেশাত্মবোধক ও মরমি গান রচনায় পারদর্শিতার পরিচয় দেন।

## শৈশব ও শিক্ষাজীবন
জেব-উন-নেসা জামাল ২৭ ডিসেম্বর, ১৯২৬ তারিখে রাজশাহীতে জন্মগ্রহণ করেন। তার পৈতৃক নিবাস বগুড়ায়। পিতা ছিলেন কসিরুদ্দিন তালুকদার। তার স্বামীর নাম সৈয়দ জামালুদ্দিন। বিশিষ্ট কণ্ঠশিল্পী জিনাত রেহানা তার কন্যা। তিনি বগুড়া ভিক্টোরিয়া মেমোরিয়াল গার্লস স্কুল থেকে ১৯৪১ সালে ম্যাট্রিক পাস করেন। অতপর কলকাতার লেডি ব্রেবোর্ন কলেজে ভর্তি হয়ে সেখান থেকে ১৯৪৩ সনে আই.এ. এবং ১৯৪৫ সনে বি.এ. পাস করেন। তিনি ১৯৬৫ সনে ঢাকা বিশ্ববিদ্যালয় থেকে বাংলায় এম.এ. ডিগ্রি লাভ করেন।

## গান
প্রকাশিত গানের কয়েকটি সংকলন হচ্ছে, 
* *আমার যতো গান* (১৯৭৯), 
* *আরজি* (১৯৮৫), 
* *গান এল মোর মনে* (১৯৯৩), 
* *জাদুর পেন্সিল* (১৯৯৪) ও 
* *সাগরের তীর থেকে* (১৯৯৪)। 
তিনি ছিলেন একজন পরিশীলিত ও জীবননিষ্ঠ গল্পকারও। তার প্রকাশিত গল্পগ্রন্থের নাম হচ্ছে *হারানো দিনের গল্প* (১৯৯৪)। তিনি অনুবাদ করেন *বেল সাহেবের টেলিফোন আবিষ্কার*।

## মৃত্যু
জেব-উন-নেসা জামাল ১ এপ্রিল ১৯৯৫ তারিখে ঢাকার ধানমণ্ডিতে মৃত্যুবরণ করেন।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাংলাদেশী গীতিকার
বিষয়শ্রেণী:বাংলা ভাষার গীতিকার
১৯৯৮-৯৯ এশিয়ান টেস্ট চ্যাম্পিয়নশীপ

**১৯৯৮-৯৯ এশিয়ান টেস্ট চ্যাম্পিয়নশীপ** ক্রিকেট প্রতিযোগিতা ১৪ ফেব্রুয়ারি থেকে ১৭ মার্চ, ১৯৯৯ তারিখে এশিয়ান ক্রিকেট কাউন্সিলের ব্যবস্থাপনায় অনুষ্ঠিত হয়। ভারত, পাকিস্তান ও শ্রীলঙ্কা দল প্রথমবারের মতো এ প্রতিযোগিতায় অংশগ্রহণ করে। ঐ সময়ে টেস্ট ক্রিকেটের মর্যাদা না থাকায় বাংলাদেশ দল এশিয়ান টেস্ট চ্যাম্পিয়নশীপে অংশগ্রহণ করতে পারেনি। আন্তর্জাতিক ক্রিকেট কাউন্সিলের পরিকল্পনাধীন ৯-দলের সমন্বয়ে টেস্ট ক্রিকেট বিশ্বকাপ প্রতিযোগিতা প্রবর্তনের পূর্বে পরীক্ষামূলকভাবে এ প্রতিযোগিতাটি করা হয়েছিল বলে ধারণা করা হয়। জানুয়ারি, ১৯৯৯ সালে সফর পরিচালনা, টেলিভিশন স্বত্ত্ব ও নিরাপত্তা বিষয়ের প্রেক্ষিতে প্রতিযোগিতাটি প্রায় বাতিলের পর্যায়ে চলে যাচ্ছিল।

চূড়ান্ত খেলায় পাকিস্তান ইনিংস ও ১৭৫ রানের ব্যবধানে শ্রীলঙ্কাকে পরাজিত করে প্রথম এশিয়ান টেস্ট চ্যাম্পিয়নশীপের শিরোপা লাভ করে এবং পুরস্কারের অর্থমূল্য বাবদ $২৫০,০০০ লাভ করে। অন্যদিকে শ্রীলঙ্কা দল $১৪৫,০০০ ও প্রথম-রাউন্ডে পরাজিত ভারত দল $১০০,০০০ পায়। ম্যান অব দ্য ম্যাচ ও ম্যান অব দ্য সিরিজের অধিকারী ওয়াসিম আকরাম যথাক্রমে $৫,০০০ ও $২০,০০০ লাভ করেন।

## খেলার ধরন
রাউন্ড-রবিন পদ্ধতিতে অনুষ্ঠিত তিনটি খেলা দলগুলো একে-অপরের বিরুদ্ধে একবার করে অংশ নেয়। শীর্ষ দুই দল প্রতিযোগিতার চূড়ান্ত খেলায় মুখোমুখি হয়। জয়ে ১২, টাইয়ে ৬ পয়েন্ট লাভ করবে। ড্র কিংবা পরাজয়ের ক্ষেত্রে কোন পয়েন্ট বরাদ্দ রাখা হয়নি। বোলিং ও ব্যাটিংশৈলীর উপর নির্ভর করে দলগুলোকে বোনাস পয়েন্ট সংগ্রহের বিধান রাখা হয়। কলকাতা, কলম্বো ও লাহোরে ঘূর্ণায়মান পদ্ধতিতে রাউন্ড-রবিন খেলা অনুষ্ঠিত হয়। তবে নিরপেক্ষ মাঠ হিসেবে বাংলাদেশের ঢাকায় চূড়ান্ত খেলা আয়োজন করা হয়।

## দলীয় সদস্য

## এশিয়ান টেস্ট চ্যাম্পিয়নশীপ

### ১ম টেস্ট:  ব  ৬-১০ ফেব্রুয়ারি, ১৯৯৯

### ২য় টেস্ট:  ব  ২৪-২৮ ফেব্রুয়ারি, ১৯৯৯

### ৩য় টেস্ট:  ব  ৪-৮ মার্চ, ১৯৯৯

### চূড়ান্ত খেলা:  ব  ১২-১৬ মার্চ, ১৯৯৯

## তথ্যসূত্র

## আরও দেখুন
* অভিষ্কা গুণবর্ধনে
* এশিয়ান টেস্ট চ্যাম্পিয়নশীপ
* ১৯১২ ত্রি-দেশীয় প্রতিযোগিতা
* টেস্ট ক্রিকেটে হ্যাট্রিকের তালিকা

বিষয়শ্রেণী:এশিয়ান টেস্ট চ্যাম্পিয়নশিপ
বিষয়শ্রেণী:১৯৯৭-৯৮ থেকে ২০০০ আন্তর্জাতিক ক্রিকেট প্রতিযোগিতা
বিষয়শ্রেণী:১৯৯৯-এ ক্রিকেট
বিষয়শ্রেণী:ভারত ক্রিকেট দলের শ্রীলঙ্কা সফর
বিষয়শ্রেণী:পাকিস্তান ক্রিকেট দলের ভারত সফর
বিষয়শ্রেণী:শ্রীলঙ্কা ক্রিকেট দলের পাকিস্তান সফর
বিষয়শ্রেণী:টেস্ট ক্রিকেট প্রতিযোগিতা
মনদীপ সিং সোয়েন

**মনদীপ সিং সোয়েন** একজন ভারতীয় পর্বতারোহী, ৯ই মার্চ ১৯৫৭ সালে জন্মগ্রহণ করেন। তিনি যুক্তরাজ্যের রয়েল জিওগ্রাফিক্যাল সোসাইটির ফেলো এবং চার দশক ধরে একজন বিশিষ্ট পর্বতারোহী, অনুসন্ধানকারী, সাহসিক ভ্রমণকারী এবং ইকোট্যুরিজম বিশেষজ্ঞ। তিনি দায়বদ্ধ পর্যটনের একজন সমর্থক ও প্রবক্তা, ভারতের ইকোট্যুরিজম সোসাইটির প্রতিষ্ঠাতা ও সভাপতি।  পর্বত মেরুতে প্রথম ভারতীয় শিখর জয়, তার পর্বতারোহণ অভিযানের অন্তর্ভুক্ত। ১৯৮৬ সালে হিমালয়ে, সেইসাথে ফরাসি এবং সুইস পর্বতমালায়, ইতালীয় ডলোমাইটসে, ওয়েলসে এবং স্কটল্যান্ডের একাধিক শৃঙ্গ আরোহণ করেন।

## প্রারম্ভিক জীবন এবং সাহসিক কার্যক্রম
১৪ বছর বয়সে মনদীপ আরোহণ অভিযানে অংশগ্রহণ করা শুরু করেন, যখন তিনি শ্রীযুক্ত হরি ড্যাঙের অধীনে বিমানবাহিনী সেন্ট্রাল স্কুল দিল্লি ক্যান্টে অধ্যয়নরত ছিলেন । শ্রীযুক্ত হরি ড্যাঙ একজন সুশিক্ষাবিদ এবং সুপরিচিত পর্বতারোহী। 
পরে সেন্ট স্টিফেন কলেজ, দিল্লিতে অধ্যয়নকালে এবং তার প্রথম দিকের পর্বতারোহণ বছরগুলির সময়, তিনি তার অভিযানের পাশাপাশি পরিবেশগত কারণগুলি প্রবর্তিত করেন। ১৯৭৯ সালে, তিনি তার ভ্রমণ এবং ট্যুর কোম্পানী 'আইবেক্স অভিযান প্রাঃ লিমিটেড' সহ-প্রতিষ্ঠিত করেন, পরে ১৯৮৮ সালে, তিনি ইনলাক্স ফাউন্ডেশনের এজিসের অধীনে স্কটল্যান্ড, চ্যামোনিক্স এবং উত্তর ওয়েলসে একটি মাউন্টেন রেসকিউ বা পর্বত&nbsp;উদ্ধারঅভিযান প্রকল্প গ্রহণ করেন। তার দল হেল্প (হিমালয়ান এভাকুয়েশন এন্ড লাইফ সেভিং প্রজেক্ট বা হিমালয় খালি করা ও জীবন রক্ষা) নামক একটি প্রকল্প তৈরী করেন, এবং স্যার এডমন্ড হিলারি এই প্রকল্পের পৃষ্ঠপোষক ছিলেন।

## পুরস্কার
# পাট্বা, ২০০০ প্যাসিফিক এশিয়া পর্যটন রাইটার্স এসোসিয়েশন* দ্বারা "বেস্ট আউটস্টান্ডিং গ্রীন লিডার* 
#  ১৯৯২ এবং ২০০৮ সালে লিমকা বুক অফ রেকর্ডস দ্বারা ''ভারতের সবচেয়ে বহুমুখী অভিযাত্রী"
# রয়েল জিওগ্রাফিক্যাল সোসাইটি দ্বারা নেস পুরস্কার, পর্বতারোহণের জন্য ইউ ১৯৯২, মেরু অভিযান ও যুব অন্বেষণ অনুপ্রেরণা
# ২০০২ সালে সুইস পর্বতমালায় ভারত-পাকিস্তান বন্ধুত্ব অভিযানের জন্য, ইন্টারন্যাশনাল ইনস্টিটিউট ফর পিস পুরস্কার
#২০০৩ সালে স্যার এডমন্ড হিলারী দ্বারা হিমালয় পরিবেশে অবদানের জন্য প্রশংসা পুরস্কার।  
#'দু:সাহসিক কাজের জন্য অর্জুন পুরস্কার' – ২০১২ তে 'দু:সাহসিক কাজের জন্য তেনজিং নোরগে লাইফ টাইম অ্যাচিভমেন্ট জাতীয় পুরস্কার।

## তথ্যসূত্র

বিষয়শ্রেণী:ভারতীয় পর্বতারোহী
বিষয়শ্রেণী:ভারতীয় অভিযাত্রী
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
রাজাঝির দীঘি

**রাজাঝির দীঘি** ফেনী জেলায় অবস্থিত একটি ঐতিহ্যবাহী দীঘি।  এই দীঘিকে কেন্দ্র করে ১৮৭৫ সালে ফেনী মহকুমার দপ্তর প্রতিষ্ঠা করা হয়। শহরের আরও অনেক গুরুত্বপূর্ন স্থাপনা ও প্রতিষ্ঠান এই দীঘিকে কেন্দ্র করে প্রতিষ্ঠিত হয়েছে যার মধ্যে রয়েছে ফেনী সদর থানা, ফেনী কোর্ট মসজিদ,অফিসার্স ক্লাব, জাতীয় মহিলা সংস্থা (ক্লাব), জেলা পরিষদ পরিচালিত শিশু পার্ক সহ ন্যাশনাল হার্ট ফাউন্ডেশনসহ প্রভৃতি।

## ইতিহাস
জনশ্রুতি মতে ত্রিপুরার মাণিক্য রাজবংশের একজন রাজা তার কন্যার অন্ধত্ব দুর করার মানসে প্রায় কয়েকশত বছর পূর্বে এ দীঘি খনন করেন। স্থানীয় ভাষায় কন্যাকে 'ঝি' নামে ডাকা হয় যা অনুসারে এটিকে রাজাঝি দীঘি নামে ডাকা হতো।
## তথ্যসূত্র

বিষয়শ্রেণী:বাংলাদেশের জলাশয়
বিষয়শ্রেণী:ফেনী জেলার দর্শনীয় স্থান
বীতাশোক

**বীতাশোক** () বা **তিস্স** () মৌর্য্য সম্রাট বিন্দুসারের পুত্র ছিলেন।

## সংক্ষিপ্ত জীবনী
বীতাশোক মৌর্য্য সম্রাট বিন্দুসার ও তার পত্নী সুভদ্রাঙ্গীর পুত্র এবং সম্রাট অশোকের ভাই ছিলেন। দিব্যাবদান গ্রন্থানুসারে তিনি তীর্থিক সম্প্রদায়ের অনুগামী ছিলেন, পরে অশোকের উপদেশে বৌদ্ধ ধর্ম গ্রহণ করেন।

অশোকাবদান গ্রন্থানুসারে, একবার পুণ্ড্রবর্ধনের এক অধিবাসী একটি চিত্র অঙ্কন করেন যেখনে গৌতম বুদ্ধ নিগণ্ঠ ণাতপুত্তকে পা ছুঁয়ে প্রণাম করছেন বলে দেখা যায়। এক বৌদ্ধধর্মাবলম্বীর অভিযোগ পেয়ে অশোক তাকে গ্রেপ্তার করার নির্দেশ দেন ও পরে পুণ্ড্রবর্ধনের সমস্ত আজীবিক সম্প্রদায়ের মানুষদের হত্যার নির্দেশ দেন, যার ফলে প্রায় ১৮,০০০ মানুষ নিহত হন। কিছু সময় পরে, পাটলিপুত্র নগরীর এক জৈন ধর্মাবলম্বী অনুরূপ একটি চিত্র অঙ্কন করলে অশোক তাকে সপরিবারে জীবন্ত অবস্থায় অগ্নিসংযোগ করে হত্যা করেন। কোন ব্যক্তি জৈন ধর্মাবলম্বীদের কর্তিত মস্তক এনে দিতে পারলে অশোক তাকে একটি করে রৌপ্য মুদ্রা দেওয়ার কথা ঘোষণা করেন। এই আদেশের ফলে ভুলক্রমে এক পশুপালক তার ভাই বীতাশোককে জৈন সন্ন্যাসী ভেবে হত্যা করেন। বীতাশোকের মৃত্যুর পর নিজের ভুল বুঝতে পেরে অশোক মৃত্যুদণ্ডের আদেশ রদ করেন।

## জনপ্রিয় মাধ্যমে
* ২০০১ খ্রিষ্টাব্দে নির্মিত অশোকা নামক হিন্দি চলচ্চিত্রে মধু বর্ষিত বীতাশোকের চরিত্রে অভিনয় করেন।

## তথ্যসূত্র

বিষয়শ্রেণী:মৌর্য রাজকুমার
বিষয়শ্রেণী:মৌর্য রাজবংশ
রাজবীর সিং

**রাজভীর সিং** ভারতীয় অভিনেতা। তিনি ভারতের জি টিভির ধারাবাহিক কবুল হ্যায় এর মৌসুম ৪ এ অভিনয় করেছেন। তাছারা তিনি লাইফ ওকে চ্যানেল এ দা এডভেঞ্চার অফ হাতীম ধারাবাহিকে অভিনয় করেছেন।
## ক্যারিয়ার
### টেলিভিশন
*২০০৯ *[[পারফেক্ট ব্রাইড]]* - নিজে
*২০১০ *[[রিশতা.কম]]*
*২০১৩ - ২০১৪*[[দা এডভেঞ্চার অফ হাতীম]]* - হাতীম
* ২০১৫ - বর্তমান "কবুল হ্যায় - আজাদ খান
### ছায়াছবি
*২০১১ *হু'জ দেয়ার?*
## তথ্যসূত্র

বিষয়শ্রেণী:ভারতীয় অভিনেতা
বিষয়শ্রেণী:ভারতীয় মডেল
বিষয়শ্রেণী:জীবিত ব্যক্তি
বিষয়শ্রেণী:পাঞ্জাব, ভারতের অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:১৯৮২-এ জন্ম
বিষয়শ্রেণী:পাঞ্জাব, ভারতের ব্যক্তি
সংগলশী ইউনিয়ন

**সংগলশী ইউনিয়ন**  বাংলাদেশের নীলফামারী জেলার সদর উপজেলার অন্তর্গত একটি ইউনিয়ন। রংপুর বিভাগ তথা উত্তরাঞ্চলের একমাত্র ইপিজেড উত্তরা ইপিজেড এ ইউনিয়নে অবস্থিত।

## অবস্থান
সংগলশী ইউনিয়নের পূর্ব- দক্ষিণে সৈয়দপুর উপজেলার বোতলাগাড়ি ইউনিয়ন, উত্তর-পূর্ব দিকে সদর উপজেলার চড়াইখোলা ইউনিয়ন, উত্তরে সদর উপজেলার চড়াইখোলা-কুন্দুপুকুর ইউনিয়ন এবং পশ্চিমে সোনারায় ইউনিয়ন অবস্থিত।

## প্রশাসনিক এলাকা
সংগলশী ইউনিয়ন ৯টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
# বড় সংগলশী 
# ছোট সংগলশী              
# বড় এলংমারী 
# ছোট এলংমারী
#  দক্ষিণ বালাপাড়া       
# মুশরত কুখাপাড়া            
# কাদিকোল 
# সূবর্ণখুলী
# দিঘলডাঙ্গী

## ইতিহাস
## জনসংখ্যা
সংগলশী ইউনিয়নের মোট জনসংখ্যা = ২৪৯৩৫ জন। 
::মহিলা =
::পুরুষ =

## শিক্ষা
সংগলশী ইউনিয়নের শিক্ষার হার ৬৫%। এ ইউনিয়নে ১টি কলেজ, ১টি মাদ্রাসা, মাধ্যমিক বিদ্যালয় ২টি এবং ৮টি প্রাথমিক বিদ্যালয় আছে।

গুরুত্বপূর্ণ শিক্ষাপ্রতিষ্ঠান সমুহঃ-
* ডাঃ সাইফুর রহমান মহিলা কলেজ
* সংগলশী হাজিপাড়া আলিম মাদ্রাসা 
* কাজী আঃ রশীদ উচ্চ বিদ্যালয়
* বারুনীরডাঙ্গা আদর্শ উচ্চ বিদ্যালয়
* সংগলশী সরকারি প্রাথমিক বিদ্যালয়
* এস. কে. আইডিয়াল কিণ্ডার গার্টেন স্কুল
* দক্ষিণ বালাপাড়া সরকারি প্রাথমিক বিদ্যালয়

## অর্থনীতি
### হাট ও বাজার
* বড় সংগলশী কাছারী বাজার
* সংগলশী কাজীর হাট
* ঢেলাপীরের হাট

## উল্লেখযোগ্য ব্যক্তি
* হরলাল রায়, ভাওয়াইয়া শিল্পী;
* রথীন্দ্রনাথ রায়, ভাওয়াইয়া শিল্পী;

## তথ্যসূত্র

বিষয়শ্রেণী:নীলফামারী সদর উপজেলার ইউনিয়ন
রাজু খাদকা

**রাজু খাদকা** (; জন্ম ১১ সেপ্টেম্বর ১৯৭৫) হলেন একজন ক্রিকেটার। সে একজন  অল-রাউন্ডার। রাজু একজন ডান-হাঁতি ব্যাটসম্যান এবং একজন ডান-হাঁতি  মিডিয়াম-ফাস্ট বোলার। ১৯৯৬ সালের সেপ্টেম্বরে তার  নেপালের হয়ে অভিষেক হয় বাংলাদেশের বিরুদ্ধে।

রাজু নেপালের প্রথম ক্রিকেট খেলয়াড় হিসেবে আন্তর্জাতিক  শতক বা সেঞ্চুরি করেন। ২০০৩ সালের মার্চ মাসে ২০০৩ এসিসি এমার্জিং ন্যাশন্স টুর্নামেন্ট এ ভুটানের বিরুদ্ধে ১০৫ রান়ে অপরাজিত থাকেন ৫০ বলে।

## জীবনী

১৯৭৫ সালে নেপালে রাজুর জন্ম হয়। রাজু প্রথমে নেপালের হয়্র ১৯৯৬ এসিসি ট্রফি খেলেন। এই ট্রফিটি মালয়েশিয়ায় অনুষ্ঠিত হয়। রাজু ১৯৯৮, ২০০০ এবং ২০০২ সালের এসিসি ট্রফিতে অংশগ্রহণ করেন।

২০০৪ সালে  ২০০৪ আইসিসি কন্টিনেন্টাল চ্যাম্পিয়নশিপ এ  আরব আমিরাত এবং মালয়েশিয়ার বিরুদ্ধে তার প্রথম শ্রেণীর ক্রিকেট  এ রাজুর অভিষেক হয়। তারর সে কুলালালামপুর এ অনুষ্ঠিত  ২০০৪ এসিসি ট্রফি খেলেছেন। এসিসি ফাস্ট ট্রাক কান্ট্রিস টুর্নামেন্ট এ সিঙাপুর এবং সংযুক্ত আরব আমিরাতের বিরুদ্ধে খেলেন।  সর্বশেষ সে নেপালের হয়ে সংযুক্ত আরব আমিরাতের বিরুদ্ধে খেলেছেন।

## কোচ হিসেবে
বর্তমানে সে লিটল ফ্লাওয়ার স্কুলে ক্রিঢ়া শিক্ষক হিসেবে দায়িত্ব পালন করছেন।

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ক্রিকেটার
বিষয়শ্রেণী:নেপাল ক্রিকেট অধিনায়ক
বিষয়শ্রেণী:নেপাল জাতীয় ক্রিকেট দলের অধিনায়ক
বিজয় সিংহ দীঘি

**বিজয় সেনে এর দীঘি** বাংলার সেন বংশের প্রতিষ্ঠাতা বিজয় সেন খনন করেন।

## অবস্থান
মহিপাল ট্রাফিক পয়েন্ট হয়ে দক্ষিণ- পশ্চিম দিকে সার্কিট হাউজ রোডের সার্কিট হাউজের পার্শ্বে অবস্থিত।

## বর্ণনা
এ দীঘি ফেনী শহরের প্রায় ২ কি.মি. পশ্চিমে বিজয় সিংহ গ্রামে ফেনী সার্কিট হাউজের সামনে অবস্থিত। এ দীঘির আয়তন ৩৭.৫৭ একর। দিঘীর চৌপাড় খুব উঁচু ও বৃক্ষ শোভিত। ১৯৯৫ সালে বৃক্ষ চারা রোপন করে বর্তমান এ পরিবেশের সৃষ্টি করেন।

## নামকরণ
রাজা বিজয় সিংহের নামানুসারে দীঘিটির নামকরণ করা হয়েছে।

## তথ্যসূত্র

২,

বিষয়শ্রেণী:বাংলাদেশের জলাশয়
বিষয়শ্রেণী:ফেনী জেলার দর্শনীয় স্থান
আহমেদ আমলা

**আহমেদ মোহাম্মাদ আমলা** (; জন্ম: ১৫ সেপ্টেম্বর ১৯৭৯, ডারবান, নাটাল) একজন দক্ষিণ আফ্রিকা ক্রিকেটার যিনি ডলফিন ক্রিকেট দলের হয়ে ঘরোয়া ক্রিকেট খেলে থাকেন। একজন ডান-হাতি ব্যাটসম্যান হিসেবে তিনি প্রথম শ্রেণীর ক্রিকেটে ১৯৯৭/৯৮ সালে আত্মপ্রকাশ করেন। তার ছোট ভাই কিংবদন্তি ক্রিকেটার হাশিম আমলা দক্ষিণ আফ্রিকার হয়ে টেস্ট এবং একদিনের আন্তর্জাতিক ক্রিকেট খেলে থাকেন।

২০১৩ সালের ১৮ই এপ্রিলে ক্রিকেটের সকল ফরমেট থেকে অবসরের ঘোষণা দেন। তিনি তার ব্যবসায় ডিগ্রি এবং ব্যবসায়িক বিভিন্ন বিষয়ে আগ্রহের প্রতি গুরুত্ব দিয়ে তিনি এ সিদ্ধান্ত নেন।

২০১১ থেকে ২০১৩ সালে পর্যন্ত আহমেদ মোজাম্বিয়ান জাতীয় ক্রিকেট দলের সাথে পরামর্শক এবং কোচ হিসেবে অন্তর্ভুক্ত হন। পরবর্তীতে একজন সিনিয়র কোচ হিসেবে দায়িত্ব পালন করেন।

## কোচিং কর্মজীবন
২০১১ থেকে ২০১৩ সাল পর্যন্ত আমলা মোজাম্বিক জাতীয় দলের কোচিং হিসেবে ভূমিকা পালন করেছিলেন, যেখানে তিনি প্রাথমিকভাবে একজন পরামর্শক হিসেবে দায়িত্ব পালন করার পর সিনিয়র কোচ হিসেবে কোচিংয়ের দায়িত্ব পালন করেন।

## আরও দেখুন
* ওয়েন পার্নেল
* ফারহান বেহার্ডিন

## তথ্যসূত্র

## বহিঃসংযোগ
* 

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডলফিন্সের ক্রিকেটার
বিষয়শ্রেণী:ডারবান থেকে আগত ক্রিকেটার
বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি
বিষয়শ্রেণী:দক্ষিণ আফ্রিকার মুসলিম
বিষয়শ্রেণী:গুজরাতি ব্যক্তি
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:দক্ষিণ আফ্রিকান ক্রিকেট কোচ
বিষয়শ্রেণী:২১শ_শতাব্দীর_দক্ষিণ_আফ্রিকান_পুরুষ_ক্রীড়াবিদ
হ্যারি অ্যাডামস (ক্রিকেট আম্পায়ার)

**হ্যারি অ্যাডামস** (১৮৮১ &ndash; ২১ ডিসেম্বর ১৯৪৬) ছিলেন একজন দক্ষিণ আফ্রিকীয়  ক্রিকেট আম্পায়ার. ১৯২১ থেকে ১৯২৮ সালের মধ্যে তিনি ২টি টেস্ট ম্যাচে আম্পায়ারিং করেছেন।

## আরো দেখুন
* টেস্ট ক্রিকেটের আম্পায়ারদদের তালিকা

## তথ্যসূত্র

বিষয়শ্রেণী:১৮৮১-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:কেপ টাউনের ক্রীড়াবিদ
বিষয়শ্রেণী:দক্ষিণ আফ্রিকার টেস্ট ক্রিকেট আম্পায়ার
হেনরি অ্যাডামস (ক্রিকেটার)

**হেনরি জেমস এড্যামস** (২৫ এপ্রিল ১৮৫১ &ndash; ২১ ফেব্রুয়ারি ১৯২৩ ) ছিলেন একজন  ইংরেজ ক্রিকেটার.  এড্যামস ছিলেন একজন ডান-হাঁতি  ব্যাটসম্যান। ফিল্ডিং এর সময়  উইকেটরক্ষক হিসেবে দায়িত্ব পালন করেন। এছাড়াও সে মিডিয়াম পেস বল করতে পারতেন।

এড্যাম তার  প্রথম শ্রেণীর ক্রিকেটে সুরেয়ের হয়ে  সাসেক্স এর বিরুদ্ধে তার অভিষেক হয়।  তাছাড়া সে তিনটি ম্যাচ কাউন্টির হয়ে খেলেছে।, সর্বশেষ ১৮৮৯ সালে  ক্যামব্রিজ বিশ্ববিদ্যালয়ের বিরুদ্ধে খেলেন।  সুরেয়ের হয়ে তার প্রথম শ্রেণীর ৫টি ম্যাচে, মোট ২৫ রান করে,  গড় ছিল ৮.৩৩, এছাড়াও স্টাম্পের পিছন থেকে ৪টি ক্যাচ এবং ২টি স্টাম্পিং করেছেন। এছাড়াও সে ১৮৮৮সালে   CI Thornton's XI হয়ে অস্ট্রেলিয়ার বিরুদ্ধে খেলেন।

সে ১৯২২ সালের ২১ ফেব্রুয়ারি লন্ডনে মারা যান।

## তথ্যসূত্র

## বহিঃসংযোগ
*Henry Adams at ESPNcricinfo
*Henry Adams at CricketArchive

বিষয়শ্রেণী:১৯৫৩-এ জন্ম
বিষয়শ্রেণী:১৯২২-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংরেজ উইকেটরক্ষক
বিষয়শ্রেণী:সুরেয়ে ক্রিকেটার
বিষয়শ্রেণী:১৮৫২-এ জন্ম
বিষয়শ্রেণী:সারের ক্রিকেটার
বিষয়শ্রেণী:সি. আই. থর্নটন একাদশের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:ক্রয়ডনের ব্যক্তি
অদিতি গুপ্তা

**অদিতি গুপ্তা** ভারতের একজন অভিনেত্রী। তিনি জি টিভির ধারাবাহিক কবুল হ্যায় এ অভিনয় করেছেন।

## টেলিভিশন

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেত্রী
বিষয়শ্রেণী:ভোপালের ব্যক্তি
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
দশরথ মৌর্য

**দশরথ মৌর্য** () (রাজত্বকাল: খ্রিস্টপূর্ব ২৩২ -খ্রিস্টপূর্ব ২২৪) চতুর্থ মৌর্য সম্রাট ছিলেন। তাঁর রাজত্বকালে মৌর্য সাম্রাজ্যের পতন শুরু হয় এবং বিভিন্ন অঞ্চলে কেন্দ্রীয় শাসন ভেঙে বেরিয়ে আসতে থাকে। দশরথ তাঁর পিতামহ ও পূর্বসূরী অশোকের সামাজিক ও ধর্মীয় নীতি বজায় রাখেন।

## পরিবার
দশরথ মৌর্য তৃতীয় মৌর্য সম্রাট অশোকের পৌত্র ছিলেন। বিষ্ণু পুরাণে দশরথকে অশোকের পুত্র সুযশসের সন্তান হিসেবে উল্লেখ করা হয়েছে। অশোকের পুত্র কুণাল ও সুযশস যে একই ব্যক্তি ছিলেন, তা মনে করা হয়ে থাকে।

## অশোকের উত্তরাধিকারী
ঐতিহাসিক ভিনসেন্ট স্মিথ ও রোমিলা থাপারের মতে, অশোকের মৃত্যুর পর তাঁর  সাম্রাজ্য তাঁর পুত্র কুণাল ও পৌত্র দশরথের মধ্যে ভাগ করা হয়। যদিও অনেক ঐতিহাসিক মনে করেন, কুণাল নয়, অশোকের দুই পৌত্র দশরথ ও সম্প্রতির মধ্যে সাম্রাজ্য বিভক্ত হয়; দশরথ পাটলিপুত্র নগরীকে রাজধানী করে সাম্রাজ্যের পূর্বভাগ এবং সম্প্রতি উজ্জয়িনী নগরীকে রাজধানী করে সাম্রাজ্যের পশ্চিম ভাগ রাজত্ব করেন, যদিও স্মিথের মতে এই তত্ত্বের কোন ঐতিহাসিক প্রমাণ এখনো পাওয়া যায়নি।

## উপাধি
অশোকের মতোই দশরথ বৌদ্ধ ধর্ম গ্রহণ করে *দেবনামপ্রিয়* উপাধি গ্রহণ করেন। সিংহাসনে আরোহণ করার পর নাগার্জুনি পাহাড়ের তিনটি গুহা তিনি আজীবিক সম্প্রদায়ের জন্য উৎসর্গ করেন। এই গুহায় প্রাপ্ত লিপিতে তাঁকে *দেবনামপ্রিয়* হিসেবে উল্লেখ করা হয়েছে।

## সাম্রাজ্যে ভাঙ্গন
বায়ু পুরাণ ও ব্রহ্মাণ্ড পুরাণে অশোকের পর বন্ধুপালিত, ইন্দ্রপালিত ও দসোন নামক তিনজন মৌর্য শাসকের উল্লেখ পাওয়া যায়, যাদের পরিচয় চিহ্নিত করা সম্ভব হয়নি। মনে করা হয়ে থাকে তাঁরা মৌর্য রাজবংশের কোন একটি শাখার সদস্য, যাদেরকে দশরথ প্রাদেশিক শাসনকর্তা হিসেবে নিযুক্ত করেন। সুভগসেন নামক একজন শাসকের দ্বারা সাম্রাজ্যের উত্তর-পশ্চিম প্রদেশগুলি শাসনের কথা গ্রিক উৎসগুলি থেকে জানা যায়। মধ্য-পূর্ব ভারতের কলিঙ্গ রাজ্য ও পশ্চিম ভারতের বিদর্ভ মৌর্য শাসন থেকে পৃথক হয়ে যায়। যাই হোক, দশরথ মগধ সহ মধ্য ও উত্তর ভারতের অধিকাংশ স্থানে তার শাসন বজায় রাখেন।

## তথ্যসূত্র

 

বিষয়শ্রেণী:খ্রিস্টপূর্ব ২২৪-এ মৃত্যু
বিষয়শ্রেণী:মৌর্য সম্রাট
বিষয়শ্রেণী:ভারতীয় বৌদ্ধ
বিষয়শ্রেণী:খ্রিস্টপূর্ব ৩য় শতাব্দীর ভারতীয় রাজশাসক
বাংলাদেশ আর্মি স্টেডিয়াম

**বাংলাদেশ আর্মি স্টেডিয়াম** বাংলাদেশের ঢাকায় অবস্থিত একটি স্টেডিয়াম যা বিভিন্ন কাজে ব্যবহার করা হয়। বর্তমানে এটি সবচেয়ে বেশি ব্যবহার করা হয় ফুটবল ম্যাচের জন্য । বাংলাদেশ সেনাবাহিনীর বিভিন্ন ফুটবল ম্যাচগুলো এখানে অনুষ্ঠিত হয়ে থাকে। এর ধারণক্ষমতা ১৫,০০০। সেনাবাহিনী সাঁতার কমপ্লেক্সটি এই স্টেডিয়ামের পাশেই অবস্থিত। বাংলাদেশের অন্যান্য স্টেডিয়ামের মত এই স্টেডিয়ামটি জাতীয় ক্রীড়া পরিষদের আওতাধীন নয়।

## তথ্যসূত্র

বিষয়শ্রেণী:বাংলাদেশের স্টেডিয়াম
বিষয়শ্রেণী:ঢাকায় ক্রীড়া
বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশ সেনাবাহিনী
বিষয়শ্রেণী:ঢাকার ক্রীড়া অনুষ্ঠানস্থল
২০১৫ সাফ অনূর্ধ্ব-১৬ চ্যাম্পিয়নশিপ

**২০১৫ সাফ অনূর্ধ্ব-১৬ চ্যাম্পিয়নশিপ** হল সাফ অনূর্ধ্ব-১৬ চ্যাম্পিয়নশিপের ৩য় সংস্করণ, সাফ আয়োজিত পুরুষদের অনূর্ধ্ব-১৬ জাতীয় দলের জন্য একটি আন্তর্জাতিক ফুটবল প্রতিযোগিতা। বাংলাদেশের সিলেট জেলায় সিলেট জেলা স্টেডিয়ামে ৯-১৮ তারিখ পর্যন্ত অনুষ্ঠিত হয়। দক্ষিণ এশিয়া অঞ্চল থেকে ছয়টি দল দুই গ্রুপে বিভক্ত হয়ে অংশ করে। প্রতিযোগিতার শুরুতে বর্তমান চ্যাম্পিয়ন ছিল ভারত। ১৮ আগস্ট ফাইনালে মোট সময়ে ১-১ সমতা থাকার পর ট্রাইবেকারে বাংলাদেশ দল ভারতকে ৪-২তে হারিয়ে বাংলাদেশ প্রথম বারের মত সাফ অনূর্ধ্ব ১৬ ফুটবলের শিরোপা লাভ করে।

## যোগ্যসম্পন্ন দল
* 
*  (স্বাগতিক)
* 	
* 
	
* 
* 
* 
* 

## অংশগ্রহণকারী দল

## গ্রুপ অঙ্কন

## মাঠ




## ম্যাচের কর্মকর্তাগণ
;রেফারি

*  রহমান দলি
*  মো. আনিসুর রহমান

*  প্রিয়ব্রত সিং
*  নবিন্দ্র মোহরজান

;সহকারী রেফারি

*  মোঃ সেলিম মিয়া
*  বিতু রাজ বড়ুয়া
*  রহমান দলি (চতুর্থ অফিসিয়াল)
*  নবিন্দ্র মোহরজান (চতুর্থ অফিসিয়াল)

*  আহমেদ গিয়াস
*  মোহাম্মদ শরীফ সারোয়ারি
*  প্রিয়ব্রত সিং (চতুর্থ অফিসিয়াল)

;ম্যাচ কমিশনার

*  গকুল থাপা

;রেফারি মূল্যায়নকারী

*  পুরুশথমান বাসকর

;সাধারণ সমন্বয়কারী

*  মোঃ মহেবুল কবির রনি

## স্কোয়াড

## গ্রুপ পর্যায়
*সব ম্যাচ বাংলাদেশের সিলেট জেলায় অনুষ্ঠিত হয়।
*সব সময় বাংলাদেশ মান সময় ইউটিসি+০৬:০০ অনুসারে।

### গ্রুপ এ

|- bgcolor="#ccffcc"
|style="text-align:left;"|  
|২||২||০||০||৬||১||+৫||**৬**
|- bgcolor="#ccffcc"
| style="text-align:left;" | 
|২||১||০||১||৬||২||+৪||**৩**
|-
| style="text-align:left;" | 
|২||০||০||২||০||৯||-৯||**০**
|}

----

----

### গ্রুপ বি

|- bgcolor="#ccffcc" 
| style="text-align:left;" | 
|২||২||০||০||৬||০||+৬||**৬**
|- bgcolor="#ccffcc" 
| style="text-align:left;" | 
|২||১||০||১||৪||৩||+১||**৩**
|- 
|style="text-align:left;"| 
|২||০||০||২||২||৯||-৭||**০**
|}

----

----

## নক-আউট পর্ব


### সেমি-ফাইনাল

----

### ফাইনাল

## বিজয়ী

## পুরস্কার
২০১৫ সাফ অনূর্ধ্ব-১৬ চ্যাম্পিয়নশিপে নিন্মলিখিত পুরস্কার দেয়া হয়। 

## গোলদাতা
;৩টি গোল
* সৌরভ মেহের

;২টি গোল 
* প্রেজেন তামাং
* সুমন আরিয়াল
* মো. সারোয়ার জামান নিপু
* আবদুল নাসের আমিনী
* মুহাম্মদ আতিকুজ্জামান
* রহিম আলি

;১টি গোল
* মোহাম্মদ শাহজাহান
* লক্ষ্মণ পারিয়ার
* আবেদিন রাকিব
* শায়েক হেক্মি 
* ইয়ানিশ আদিল
* শের আহমেদ হামিদি
* ইসমাইল জান আমির
* ক্ষিতিজ রাজ
* সাদ উদ্দিন
* অমিয় অবিনাশ মোরাজকর
* মোহাম্মদ শাওন
* ফাহিম মোর্শেদ

;আত্মঘাতী গোল
* মোহাম্মদ আফরান (ভারতের বিপক্ষে)

## তথ্যসূত্র

বিষয়শ্রেণী:সাফ অনূর্ধ্ব-১৬ চ্যাম্পিয়নশিপ
বিষয়শ্রেণী:২০১৫-এ এশীয় ফুটবল
বিষয়শ্রেণী:২০১৫-এ বাংলাদেশী ফুটবল
সম্প্রতি

**সম্প্রতি** () (রাজত্বকাল: খ্রিস্টপূর্ব ২২৪ -খ্রিস্টপূর্ব ২১৫) পঞ্চম মৌর্য্য সম্রাট ছিলেন।

## সংক্ষিপ্ত জীবনী
দশরথ মৌর্য্য তৃতীয় মৌর্য্য সম্রাট অশোকের পৌত্র ও রাজকুমার কুণালের সন্তান ছিলেন। অনেক ঐতিহাসিক মনে করেন,  অশোকের মৃত্যুর পর তাঁর দুই পৌত্র দশরথ ও সম্প্রতির মধ্যে সাম্রাজ্য বিভক্ত হয়; দশরথ পাটলিপুত্র নগরীকে রাজধানী করে সাম্রাজ্যের পূর্বভাগ এবং সম্প্রতি উজ্জয়িনী নগরীকে রাজধানী করে সাম্রাজ্যের পশ্চিম ভাগ রাজত্ব করেন, যদিও স্মিথের মতে এই তত্ত্বের কোন ঐতিহাসিক প্রমাণ এখনো পাওয়া যায়নি। অন্য মতে, দশরথের মৃত্যুর পর সম্প্রতি মৌর্য্য সিংহাসন লাভ করেন। সম্রাট সম্প্রতি জৈন ধর্মে বিশ্বাসী ছিলেন এবং জৈন ধর্ম প্রচারে গুরুত্বপূর্ণ ভূমিকা পালন করায় তাকে জৈন অশোক বলা হয়ে থাকে।

## তথ্যসূত্র

## আরো পড়ুন
*

 

বিষয়শ্রেণী:মৌর্য সম্রাট
বিষয়শ্রেণী:খ্রিস্টপূর্ব ৩য় শতাব্দীর ভারতীয় রাজশাসক
শালিশুক

**শালিশুক** () (রাজত্বকাল: খ্রিস্টপূর্ব ২১৫ -খ্রিস্টপূর্ব ২০২) ষষ্ঠ মৌর্য্য সম্রাট ছিলেন।

## সংক্ষিপ্ত জীবনী
শালিশুক পঞ্চম মৌর্য্য সম্রাট সম্প্রতির পরে খ্রিস্টপূর্ব ২১৫ থেকে খ্রিস্টপূর্ব ২০২ পর্য্যন্ত মৌর্য্য সাম্রাজ্য শাসন করেন। গার্গী সংহিতা গ্রন্থের যুগ পুরাণ বিভাগে তাঁকে একজন বিবাদপ্রিয় অধার্মিক শাসক হিসেবে বর্ণনা করা হয়েছে।

## তথ্যসূত্র

 

বিষয়শ্রেণী:মৌর্য সম্রাট
বিষয়শ্রেণী:খ্রিস্টপূর্ব ৩য় শতাব্দীর ভারতীয় রাজশাসক
বিষয়শ্রেণী:খ্রিস্টপূর্ব ৩য় শতাব্দীতে জন্ম
বিষয়শ্রেণী:খ্রিস্টপূর্ব ২১০-এর দশকে মৃত্যু
দেববর্মণ

**দেববর্মণ** () (রাজত্বকাল: খ্রিস্টপূর্ব ২০২ -খ্রিস্টপূর্ব ১৯৫) সপ্তম মৌর্য্য সম্রাট ছিলেন।

## সংক্ষিপ্ত জীবনী
দেববর্মণ ষষ্ঠ মৌর্য্য সম্রাট শালিশুকের পরে খ্রিস্টপূর্ব ২০২ থেকে খ্রিস্টপূর্ব ১৯৫ পর্য্যন্ত মৌর্য্য সাম্রাজ্য শাসন করেন। দেববর্মণের পরে শতধনবান মৌর্য্য সিংহাসনে আরোহণ করেন।

## তথ্যসূত্র

 

বিষয়শ্রেণী:মৌর্য সম্রাট
বিষয়শ্রেণী:খ্রিস্টপূর্ব ৩য় শতাব্দীর ভারতীয় রাজশাসক
বিষয়শ্রেণী:খ্রিস্টপূর্ব ২য় শতাব্দীর ভারতীয় রাজশাসক
শতধনবান

**শতধনবান** () (রাজত্বকাল: খ্রিস্টপূর্ব ১৯৫ -খ্রিস্টপূর্ব ১৮৭) অষ্টম মৌর্য্য সম্রাট ছিলেন।

## সংক্ষিপ্ত জীবনী
শতধনবান সপ্তম মৌর্য্য সম্রাট দেববর্মণের পরে খ্রিস্টপূর্ব ১৯৫ থেকে খ্রিস্টপূর্ব ১৮৭ পর্য্যন্ত মৌর্য্য সাম্রাজ্য শাসন করেন। শতধনবানের পরে বৃহদ্রথ মৌর্য্য সিংহাসনে আরোহণ করেন।

## তথ্যসূত্র

 

বিষয়শ্রেণী:মৌর্য সম্রাট
বিষয়শ্রেণী:খ্রিস্টপূর্ব ২য় শতাব্দীর ভারতীয় রাজশাসক
বিষয়শ্রেণী:খ্রিস্টপূর্ব ২য় শতাব্দীতে জন্ম
বিষয়শ্রেণী:খ্রিস্টপূর্ব ১৮০-এর দশকে মৃত্যু